גאורגיה באירוויזיון 2023

גאורגיה השתתפה באירוויזיון 2023, בליברפול שבממלכה המאוחדת. אירו חצ'אנובי נבחרה כנציגה הגאורגית במהלך העונה החמישית של "The Voice Georgia", בעוד השיר המתחרה שלה "Echo" נבחר באופן פנימי ויצא ב-16 במרץ 2023. ערך מורחב – גאורגיה באירוויזיון קדם לאירוויזיון 2023, גאורגיה השתתפה באירוויזיון 14 פעמים מאז השתתפותה הראשונה ב-2007. המיקום הגבוה ביותר של המדינה בתחרות, עד לנקודה זו, היה המקום התשיעי, אשר הושג בשתי הזדמנויות: בשנת 2010 עם השיר "Shine" בביצועה של סופיה ניז'ראדזה, ובשנת 2011 עם השיר "One More Day" בביצוע אלדרין. המדינה פרשה לזמן קצר מהתחרות ב-2009 לאחר שאיגוד השידור האירופי (EBU) דחה את השיר הגאורגי, "We Don't Wanna Put In", בגלל התייחסויות פוליטיות נתפסות לוולדימיר פוטין, שהיה ראש ממשלת רוסיה באותה תקופה. גאורגיה, עד לנקודה זו, העפילה לגמר שבע פעמים, כאשר הפעם האחרונה הייתה ב-2016. מאז, המדינה כשלה חמש שנים ברצף להעפיל לגמר. השדר הלאומי של גאורגיה, GPB, משדר את האירוע בתוך גאורגיה ומארגן את תהליך הבחירה לנציגות המדינה. גאורגיה בחרה את מועמדותה לאירוויזיון הן דרך קדם ארצי, והן באמצעות בחירות פנימיות בעבר. בשנים 2013 ו-2014, GPB בחר לבחור באופן פנימי את הנציגות הגאורגית, ב-2015, הנציגות נבחרה באמצעות קדם ארצי, וב-2016, האמן נבחר באופן פנימי בזמן שהשיר נבחר בקדם ארצי. עבור השתתפותם ב-2017, הנציגות נבחרה באמצעות קדם ארצי. ב-2018 האמן נבחר באופן פנימי. ב-2019, הנציגות נבחרה במלואה דרך "Georgian Idol", והתוכנית שימשה שוב לבחירת האמן בשנה שלאחר מכן. עם זאת, לאחר ביטול מהדורת 2020, חזר השדר לבחירה פנימית ב-2021, ושלח את אותו אמן שהיה אמור לייצג את המדינה ב-2020. בשנת 2022 נעשתה בחירה פנימית נוספת, כאשר להקת סירקוס מירקוס והשיר שלה "Lock Me In" נבחרו לייצג את גאורגיה. השיר לא הצליח להעפיל מחצי הגמר השני, לאחר שסיים במקום ה-18 והאחרון עם 22 נקודות. עבור השתתפותם ב-2023, הנציגות הגאורגית נבחרה באמצעות תוכנית הריאליטי "The Voice Georgia". הנציג הגאורגי לאירוויזיון 2023 נבחר דרך העונה החמישית של "The Voice Georgia", הגרסה הגאורגית לפורמט תחרות הזמר של הריאליטי "The Voice". GPB הודיעה על פתיחת בקשות בסוף אוגוסט 2022, שנסגרו בסוף ספטמבר. התחרות החלה ב-8 בדצמבר 2022 והסתיימה בגמר ב-2 בפברואר 2023. את כל המשדרים בתחרות הנחתה המנחה גוונטסה דראסליה. התוכניות החיות שודרו ב-1TV ובאמצעות הזרמת מדיה באתר האינטרנט של השידור. בגמר, שמונת האמנים הנותרים הופיעו בזה אחר זה, ללא הדחות, והמנצח נבחר באופן בלעדי באמצעות הצבעה טלפונית. אירו חצ'אנובי יצאה כמנצחת העונה והנציגה הגאורגית באירוויזיון 2023. השיר המתחרה של חצ'אנובי לתחרות נבחר באופן פנימי על ידי GPB. כותרתו "Echo", הוא שוחרר ב-16 במרץ 2023. על פי חוקי האירוויזיון, כל האומות למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת) נדרשות להעפיל מאחד משני חצאי הגמר על מנת להתמודד בגמר; עשר המדינות המובילות מכל חצי גמר עולות לגמר. איגוד השידור האירופי (EBU) פיצל את המדינות המתחרות לחמישה סלים שונים בהתבסס על דפוסי הצבעה מתחרויות קודמות, כאשר מדינות עם דפוס הצבעה דומה הוכנסו לאותו סל. ב-31 בינואר 2023 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו. גאורגיה שובצה למחצית השנייה של חצי הגמר השני שהתקיים ב-11 במאי 2023. לאחר שפורסמו כל השירים המתחרים לתחרות של 2023 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. גאורגיה שובצה כהופעה ה-11, אחרי סלובניה ולפני סן מרינו. ב-11 במאי עלתה חצ'אנובי על בימת חצי הגמר השני של האירוויזיון וביצעה את שירה "Echo". בסוף הערב גאורגיה לא הוכרזה כאחת מעשר המדינות שהעפילו לגמר, ולכן כשלה בניסיונה להעפיל לשלב הגמר בפעם השישית ברצף. מאוחר יותר התברר כי גאורגיה סיימה במקום ה-12 בחצי הגמר עם 33 נקודות. במהלך שלושת המופעים העניקה כל מדינה שני סטים של הצבעה (הקהל והשופטים של אותה המדינה). מספר הנקודות ששתי הקבוצות יכולות להעניק נע בין 1–8, 10 ו-12 נקודות. ההרכב המדויק של חבר השופטים הלאומי ופירוט הנקודות שלהם ושל הקהל של כל מדינה פורסמו לאחר הגמר. חבר השופטים הגאורגי הורכב מדייוויד צינצדזה, ג'ורג'י טורדזה, אנרי ג'וחאדזה, לאנה קוטאטלדזה וסופיקו חלוושי. החל מאירוויזיון 2023 המדינות העולות מחצאי הגמר אל הגמר נקבעות רק על בסיס הצבעות הקהל. נוסף על כך, משנה זו, קהל במדינות אשר לא משתתפות בתחרות יכול אף הוא להצביע. כל ההצבעות של המדינות האחרות אשר לא משתתפות מחוברות יחד לסל הצבעות נוסף של 1–8, 10 ו-12 נקודות ונקרא הצבעות שאר העולם. צוותי השיפוט בתחרות מונים חמישה אנשי מקצוע בתעשיית המוזיקה, אזרחי המדינה אותה הם מייצגים. שמותיהם פורסמו לפני התחרות בשם השקיפות. כל צוות שיפוט דירג את 26 השירים שהתחרו בגמר על פי יכולות ווקאליות, ההופעה על הבמה, הרכב השיר ומקוריותו. בנוסף, נאסר על כל שופט להיות קשור בצורה כלשהי עם אחד האמנים המתחרים. הדירוגים האישיים של כל שופט וכן תוצאות הצבעות הקהל פורסמו זמן קצר לאחר מכן. מדיה וקבצים בנושא גאורגיה באירוויזיון 2023 בוויקישיתוף "Georgia Country Profile". Eurovision.tv. EBU. נבדק ב-20 בנובמבר 2014. {{cite web}}: (עזרה) Bakker, Sietse (10 במרץ 2009). "Georgian song lyrics do not comply with Rules". Eurovision.tv. EBU. נבדק ב-20 בנובמבר 2014. {{cite web}}: (עזרה) Dobordjginidze, Elene (13 באוגוסט 2022). "The Voice on GPB First Channel". 1tv.ge. נבדק ב-11 בדצמבר 2022. {{cite web}}: (עזרה) "ვოისი". 1tv.ge. 23 באוגוסט 2022. נבדק ב-23 באוגוסט 2022. {{cite web}}: (עזרה) Granger, Anthony (8 בדצמבר 2022). "🇬🇪 Georgia: The Voice Georgia – Show One Results". Eurovoix. {{cite web}}: (עזרה) Washak, James (2023-03-13). "🇬🇪 Georgia: Iru Khechanovi Entry "Echo" to be Released March 16". Eurovoix (באנגלית בריטית). נבדק ב-2023-03-13. "Rules–Eurovision Song Contest". Eurovision.tv. EBU. ארכיון מ-8 באפריל 2020. נבדק ב-10 באוקטובר 2021. {{cite web}}: (עזרה) "Eurovision 2023: Allocation Draw results". Eurovision.tv (באנגלית). EBU. 2023-01-31. נבדק ב-2023-01-31. Groot, Evert (2023-01-31). "Eurovision 2023: Allocation Draw results". European Broadcasting Union (EBU). נבדק ב-2022-01-31. "Eurovision Song Contest 2023 Semi-Final running orders revealed!". Eurovision.tv (באנגלית בריטית). EBU. 2023-03-22. נבדק ב-2023-03-22. Eurovision 2023 Semi-final 2 Results "Voting–Eurovision Song Contest". European Broadcasting Union (EBU). ארכיון מ-26 במאי 2021. נבדק ב-15 במאי 2022. {{cite web}}: (עזרה) "Juries in the Grand Final of Liverpool 2023". European Broadcasting Union (EBU). Liverpool 2023, אתר האירוויזיון Eurovision 2023 Results: Voting & Points Liverpool 2023, אתר האירוויזיון